Vaba Isamaaline Kodanik

Vaba Isamaaline Kodanik (VIK) on Eesti mittetulundusühing. Selle asutasid 4. augustil 2011 Toomas Kalmus, Külliki Kübarsepp ja Andres Ammas."Vaba Isamaalise Kodaniku asutaja: me ei tee järjekordset Res Publicat" Postimees, 21. veebruar 2012 2013. aasta detsembrist on selle juhatuse esimees Andres Herkel.Vaba Isamaaline Kodanik valis uue juhatuse vabaisamaalinekodanik.ee 

 Eesmärgid 

Vaba Isamaalise Kodaniku eesmärkideks on propageerida kodanike vabatahtlikku tegevust ning edendada ja levitada rahvuslik-konservatiivset maailmavaadet. Ühingu töömeetoditeks on arutelud, seminarid ja koolitused.MTÜ Vaba Isamaaline Kodanik koduleht

18. augustil 2012 võttis VIK Veneveres toimunud üldkoosolekul vastu deklaratsiooni "Eesti demokraatia eest!". Seda kommenteerides väitis Andres Ammas: "Pealispinnal paistab, et meie valimised toimuvad vabalt ja ausalt, hääletajaid ei terroriseerita ja tulemusi ei võltsita. Kuid ometi ei ole meie valimised ei vabad ega võrdsed, uute ja võistlevate kandidaatide nimekirjade ülesseadmine on sama hästi kui võimatu." Samuti kritiseeris ta erakondade riikliku rahastuse hüppelist suurendamist Juhan Partsi peaministriks tõstnud koalitsiooni poolt 2003. aastal."MTÜ Vaba Isamaaline Kodanik: Eesti demokraatia vanker on kraavis" Õhtuleht, 19. august 2012 

Septembris 2012 korraldatud missioonikonverentsil tehtud avalduses kritiseeris VIK kohaliku võimu sundparteistamist: "Kohalike valimiste eel surutakse kogukonnaliidreid ja teisi aktiivsemaid inimesi erakondlikesse nimekirjadesse. /---/ Paljudes kohalikes omavalitsustes töötavad volikogude liikmed sisuliselt vallavanema otsealluvuses või munitsipaalasutuste juhtidena. Enamikus Eesti valdades on toimunud kohaliku võimu klannistumine, kus võimulolijate peamine tegevus valitsemisperioodil on tagada nendest tööalaselt või sotsiaalselt sõltuvate valijatehäälte kindlustamine ka järgmiseks valimisperioodiks.""Vaba Isamaaline Kodanik: valdades toimub kohaliku võimu klannistumine" Postimees, 29.09.2012 

VIK toetas ka erakondade liikmepiiri alandamistKarin Kangro. "Vaba Isamaaline Kodanik toetab erakondade liikmepiiri alandamist" Postimees, 31.08.2012 ja tervishoiutöötajate streiki 2012. aastal."Vaba Isamaaline Kodanik: tervishoiutöötajate mured on õigustatud, süsteemi politiseerimine tuleb lõpetada" Delfi, 10. oktoober 2012

20. aprillil 2013 toimunud üldkoosolekul võttis VIK vastu lühiprogrammi "Eesti visioon".

Vaba Isamaaline Kodanik algatas valimisliidud Tallinnas ja Tartus kohalike omavalitsuste volikogude valimistel 20. oktoobril 2013. Vaba Tallinna Kodanik sai 4,01% valijate toetusest. Isamaaline Tartu Kodanik sai kolm saadikukohta linnavolikogus (7,03% valijate toetusest).

6. jaanuaril 2014 teatas Andres Herkel, et VIK tegutseb aktiivselt selle nimel, et Eestis tekiks uus erakond: "Jah, 2014, see käesolev aasta peab olema see tärmin, et minna riigikogu valimistele. Aga me oleme alati öelnud seda, et Vaba Isamaaline Kodanik ise ei ole see organisatsioon, mis kohe muutub erakonnaks."Herkel: VIK tegutseb uue erakonna loomise nimel, ERR uudised, 06.01.2014. Järgnevalt teatasid VIK ja ühendus Parem Eesti kavatsusest luua koos uus parempoolne erakond,Vaba Isamaaline Kodanik ja ühendus Parem Eesti loovad uue erakonna ERR 12.01.2014 algatusrühm lubati registreerida uue mittetulundusühinguna veebruaris. Selleks ajaks oli VIK-il umbes 300 liiget, Paremal Eestil fikseeritud liikmeskond puudus (erakonna loomise miinimumpiir oli sel ajal 1000 inimest). VIK-i ja Parema Eesti teate järel loobus ekspankur Jaan Männik plaanidest luua oma uus erakond, Männik lubas ka uude parteisse astuda. Vastupidi algsetele teadeteleMaria-Ann Rohemäe. Männik ja Ojuland ei pruugi VIK-i ja Parema Eesti parteile konkurente luua ERR 12.01.2014 jätkas endine reformierakonna poliitik Kristiina Ojuland siiski katseid luua omaenda erakond.Ave Lepik. Ojuland rajas Rahva Ühtsuse Erakonna Äripäev, 14.02.2014 Veebruaris teatasid VIK ja Parem Eesti koostöö lõppemisest.Ühenduste Vaba Isamaaline Kodanik ja Parem Eesti teed läksid lahku. ERR 17.02.2014

 Juhatus 

Juhatuse liikmed on alates 2013. aasta detsembrist Andres Herkel (esimees), Imre Mürk (aseesimees), Jaanus Ojangu (aseesimees), Inna Rose, Lii Ramjalg, Kristo Krumm, Indrek Palu, Märt Meesak, Enn Meri ja Tõnu Teeveer.

 Ühendused 

Oktoobris 2012 teatas VIK plaanist luua neli maakonnaühendust.
29. novembril 2012 loodi VIK-i Tallinna ühendus, mille juhatuse kuuluvad Mati Ilisson (esimees), Jevgeni Krištafovitš, Tarmo Treimann, Külliki Kübarsepp, Gunnar Polma, Anne Hansberg ja Tõnu Teeveer.
18. jaanuaril 2013 loodi VIK-i Tartumaa ühendus, mille juhatuse esimeheks valiti Märt Meesak. Juhatuse liikmed on veel Madis Avi ja Jaak Kirsipuu.
9. veebruaril 2013 loodi VIK-i Tartu ühendus, mille juhatuse esimeheks valiti Imre Mürk. Teised juhatuse liikmed on Toomas Kalmus, Hannes Klaas, Arvo Lehemets ja Margo Plaado.
Detsembris 2013 loodi VIK-i Harjumaa ja Viljandimaa piirkonnaühendused.

 Liikmed 

Lisaks asutajaliikmetele kuuluvad VIK-i mitmed ühiskonnategelased: Veiko Spolitis, Brit Kerbo, Sergei Metlev, Jevgeni Krištafovitš, Andres Herkel, Tõnis Lukas, Juku-Kalle Raid, Indrek Tarand, Jüri Adams, Lagle Parek, Aimar Altosaar, Indrek Kalda, Tarmo Loodus, Tarmo Kruusimäe, Enn Meri, Jüri Saar, Peeter Võsu ja paljud teised.

 Viited

 Välislingid 
 MTÜ Vaba Isamaaline Kodanik koduleht
 Herkel: VIK tegutseb uue erakonna loomise nimel, ERR uudised, 06.01.2014
 "Vaba Isamaalise Kodaniku asutaja: me ei tee järjekordset Res Publicat" Postimees, 21. veebruar 2012

Kategooria:Eesti mittetulundusühingud
Kategooria:Eesti poliitika